Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: hajtanak végre, estenként értelmeznek is kísérleteket, méréseket. Alkalmazzuk és alkalmaztatjuk a 2000. évi XXV. törvény a „kémiai
Paragraph Index: 298

10. évfolyam Célok és feladatok Az informatikai eszközök átszövik világunkat, a számítógép mellett intelligens eszközök sokasága jelent meg, illetve jelenik meg a napjainkban is. Csak azok tudják jól kihasználni az új információs társadalom lehetőségeit, akik rendszeresen alkalmazzák ezeket az eszközöket. Bonyolultságuk miatt nemcsak a működésük ismeretén, a rutinszerű, ösztönös használaton, hanem az eszközök lehetőségeinek ismeretén, alkotó felhasználásán van a hangsúly. A számítógépen csak digitális információk tárolhatók illetve dolgozhatók fel, ezért ismerni kell a nem digitális információk digitalizálási eljárásait, azokat rutinszerűen kell tudni alkalmazni. A digitalizált állományok mérete sokszor rendkívül nagy lehet, ezért szükséges a tömörítési módok és eljárások ismerete is. A tanulók használjanak a tanulmányi és közösségi feladataihoz kapcsolódó számítógépes programokat. Gyakorlottan használják a szövegszerkesztő és táblázatkészítő alkalmazásokat. Tudjanak néhány lapból álló weboldalt elkészíteni. Az algoritmizálás egyszerre eszköze a problémamegoldásnak és a képességfejlesztésnek. A tanulók szerezzenek tapasztalatot a csoportos probléma megoldásra, ismerjék meg az egyéni és a kooperatív tanulási technikákat. Tudjanak megfelelő szoftver és hardver eszközöket kiválasztani a problémamegoldáshoz. A tanulócsoportok valódi kihívásokat jelentő feladatokat, „élesben” megoldandó problémákat oldjanak meg. Az internet fejlődésével megteremtődtek az IP alapú kommunikáció lehetőségei. Ezek a módszerek jelentősen befolyásolják az interperszonális kapcsolatokat, ennek érdekében a tanulók szerezzenek tapasztalatot az IP alapú kommunikációs technológiák elsajátításában. A papíron és elektronikusan tárolt információ hozzáférését is tanulnunk kell. Ismerjék meg a tanulók a könyv értékét, a könyvtár és az internet lehetőségeit. Tudják megkeresni és felhasználni tanulmányaikhoz ezen információs forrásokból származó adatokat. Tudják ellenőrizni a megszerzett információ hitelességét, tudják azonosítania a szerzőt. Fontos, hogy a tanulók életkorának megfelelő eszközökkel és módszerekkel dolgozzunk. Törekedni kell arra, hogy a tanórán sokféle érdekes tevékenységgel találkozzanak a diákok. A tananyag tematikai egységei A műveltségterület sajátosságaiból adódóan a tematikai egységek és a tantárgy fejlesztési feladatai egybeesnek, ezért az utóbbiakat a nevelési-oktatási célok között nem szerepeltetjük. Javasolt órakeret Tematikai egység/Fejlesztési célok A 2 óra/hét (74 óra) B 1 óra/hét (37 óra) Az informatikai eszközök használata Informatika-alkalmazói ismeretek Infotechnológia (problémamegoldás informatikai eszközökkel és módszerekkel) Infokommunikáció Médiainformatika, könyvtári informatika Az információs társadalom Az elektronikus vásárlás szerepe a XXI. században Év végi összefoglalás Heti összes óraszám Évi összes óraszám

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes